אין ישראלי שגדל בארץ בשנות השבעים והשמונים שלא מכיר את השם ואן אריק. חמשת האחים השריריים הפכו אצלנו לשם נרדף להאבקות, כולנו עשינו את ה-IRON CLAW ופוסטרים שלהם כיסו את הקירות של חדרי ילדים רבים. הם היו יפים, חזקים, צודקים וחכמים והשמיים היו הגבול עבורם.



אבל הסיפור היפה הזה הפך לטרגדיה נוראית. בזה אחר זה, בתוך פחות מעשור, הם נפלו.דיוויד מת בנסיבות מסתוריות לאחר קרב ביפן. מייק התמכר למשככי כאבים ומת ממנת יתר.

כריס התאבד ביריית אקדח לראשו וקארילא הצליח לחיות עם עצמו לאחר שרגלו נקטעה בתאונת דרכים והוא ירה לעצמו בלב בחוות המשפחה בטקסס.



מחמישה אחים נותר אחד. קווין ואן אריק. בעוד פחות משבוע הוא בן 60 ועדיין מתאבק. ב-9 ביולי הוא יופיע פה אצלנו בישראל במופע מיוחד ובקרב האחרון בחייו לצד בניו, רוס ומארשל.



בראיון מיוחד לוואלה! ספורט הוא מספר על ההחלטה לקיים את הקרב האחרון שלו דווקא פה אצלנו: "החלטתי שאני עם האבקות סיימתי. לא אעשה את זה שוב. אבל אז הבנים שלי הגיעו והם רצו להיות כמו אבא שלהם ולא יכולתי להתווכח עם זה, כי אני רציתי להיות כמו אבא שלי. סירבתי להמון הצעות לעשות קאמבק. ידעתי שאני לא אעשה את זה עבור כסף. אני גמרתי עם האבקות. החלטתי שלא אעשה את זה יותר אם זה לא כיף. וזה כבר לא היה כיף. אבל עם הילדים שלי  זה יהיה כיף! וזה לא יהיה בשום מקום אחר מלבד ישראל. אני אוהב את המקום הזה.